Document ID: 31998R0960

ΚΑΝΟΝΙΣΜΟΣ (ΕΚ) αριθ. 960/98 ΤΗΣ ΕΠΙΤΡΟΠΗΣ της 7ης Μαΐου 1998 για τέταρτη τροποποίηση του κανονισμού (ΕΟΚ) αριθ. 3590/85 σχετικά με τη βεβαίωση και το δελτίο ανάλυσης που προβλέπεται για την εισαγωγή οίνων, χυμών και γλευκών σταφυλής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 2087/97 (2), και ιδίως το άρθρο 70 παράγραφος 8,
Εκτιμώντας:
ότι, δυνάμει του άρθρου 4 παράγραφος 2 στοιχείο γ) του κανονισμού (ΕΟΚ) αριθ. 2390/89 του Συμβουλίου, της 24ης Ιουλίου 1989, για τους γενικούς κανόνες εισαγωγής οίνων, χυμών και γλευκών σταφυλών (3), όπως τροποποιήθηκε τελευταία από τον κανονισμό (ΕΚ) αριθ. 2611/97 (4), οι τρίτες χώρες που εξάγουν στην Κοινότητα οίνους ή χυμούς σταφυλής που παρουσιάζονται σε δοχεία χωρητικότητας 5 λίτρων ή λιγότερο, που φέρουν ετικέτα και είναι εφοδιασμένα με πώμα μιας χρήσεως, συνολικής ποσότητας μικρότερης των 1 000 εκατολίτρων ετησίως, εξαιρούνται από τη βεβαίωση και το δελτίο ανάλυσης 7 ότι οι τρίτες χώρες που υπάγονται σε αυτό το καθεστώς εξαίρεσης για τις εξαγωγές τους προς την Κοινότητα εμφαίνονται στο παράρτημα V του κανονισμού (ΕΟΚ) αριθ. 3590/85 της Επιτροπής, της 18ης Δεκεμβρίου 1985, σχετικά με τη βεβαίωση και το δελτίο ανάλυσης που προβλέπονται για την εισαγωγή οίνων, χυμών και γλευκών σταφυλής (5), όπως τροποποιήθηκε τελευταία από τον κανονισμό (ΕΟΚ) αριθ. 1648/96 (6) 7 ότι η Βολιβία υπέβαλε στην Επιτροπή αίτηση με την οποία ζητά να υπαχθεί στο εν λόγω καθεστώς εξαίρεσης, προσδιορίζοντας ότι είναι διατεθειμένη να τηρήσει και τους σχετικούς όρους 7 ότι πρέπει, συνεπώς, να εγγραφεί η εν λόγω τρίτη χώρα στον κατάλογο του παραρτήματος V του προαναφερθέντος κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα V του κανονισμού (ΕΟΚ) αριθ. 3590/85 προστίθεται η ακόλουθη τρίτη χώρα:
«- Βολιβία».
Άρθρο 2
Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 1998.

Labels: 3
17
18